ব্যান্ডেজ বেঁধেই মাঠে নেমেছিলেন নেইমার! | The Weekly Bangladesh
Home খেলাধুলা ব্যান্ডেজ বেঁধেই মাঠে নেমেছিলেন নেইমার!
ব্যান্ডেজ বেঁধেই মাঠে নেমেছিলেন নেইমার!
দীর্ঘ ৯৮ দিন পর মাঠে নেমেই দর্শনীয় গোল করেছেন। বিশ্বকাপ প্রীতি ম্যাচে জিতিয়েছেন ব্রাজিলকে। তার পরই নেইমার ফাঁস করলেন তার ডান পায়ের বর্তমান অবস্থা। বুঝিয়ে দিলেন মাঠে নামতে ঠিক কতটা মরিয়া ছিলেন তিনি। ক্রোয়েশিয়া ম্যাচের পরে অস্ত্রোপচার হওয়া পায়ের ছবি ইনস্টাগ্রামে পোস্ট করেছিলেন নেইমার। সেখানে দেখা গেছে, আঘাতপ্রাপ্ত জায়গায় এখনও ব্যান্ডেজ বাঁধা রয়েছে তার। সেই অবস্থাতেই রবিবার মাঠে নেমেছিলেন তিনি।
ছবিতে দেখা গেছে নেইমারের শিন গার্ডও। যার উপর পর্তুগিজ ভাষায় লেখা ‘ঈশ্বরই ভরসা’। আর ছবির সঙ্গে নেইমার লিখেছেন, ‘ফিরে আসার লড়াইটা ভালই লাগছে। আবেগকে আঁকড়ে ধরেই এগিয়ে চলেছি। সাহাসটা হারাইনি। কারণ বিশ্বটা সাহসীদের।’
প্রস্তুতি ম্যাচে রবিবার ক্রোয়েশিয়াকে হারানোর পরে অ্যানফিল্ডের মিক্সড জোনে নেইমার বলেন, ‘আবারও মাঠে নামলাম ভালবাসার ফুটবল নিয়ে। আর সেই ম্যাচে গোল করে ফিরছি, এর চেয়ে মজাদার কিছু হয় না।ধীরে ধীরে ম্যাচ ফিট হওয়ার দিকে এগোচ্ছি। এই মুহূর্তে আমি ৮০ শতাংশ ম্যাচ ফিট। কারণ, এখনও পায়ে লাগছে। তবে তা গুরুতর কিছু নয়। প্রতিদিন অনুশীলনের মাধ্যমে আবারও চোট পড়ার ভয়ও ধীরে ধীরে কমছে।’
ক্রোয়েশিয়ার বিপক্ষে গোল করেই ব্রাজিল রিজার্ভ বেঞ্চের দিকে ছুটে ব্রাজিল দলের চিকিৎসক রদ্রিগো লাসমাকে জড়িয়ে ধরেন নেইমার। মার্চের শুরুতে এই ব্রাজিলীয় চিকিৎসকই তার ভেঙে যাওয়া ডান পায়ে কনিষ্ঠার হাড়ে অস্ত্রোপচার করেছিলেন। তাকে ধন্যবাদ জানিয়ে সুপারস্টার বলেন, ‘এই তিন জন গত কয়েক মাস ধরে চব্বিশ ঘণ্টা আমার সঙ্গে রয়েছেন। আমাকে সুস্থ করে মাঠে ফেরানোর আসল লোক তো ওরাই। সেই কারণেই গোলের পরে ধন্যবাদ জানাতে গিয়ে ওদের জড়িয়ে ধরেছিলাম।’
পূর্ববর্তী আর্টিকেলচীন ও উত্তর কোরিয়াকে বড় হুমকি মনে করছে যুক্তরাষ্ট্র
পরবর্তী আর্টিকেলমেয়েকে পতিতাবৃত্তিতে বাধ্য করেন মা, অতঃপর..